Χαβιέρ Μιλέι

Ο Χαβιέρ Χεράρντο Μιλέι (ισπανικά: Javier Gerardo Milei, 22 Οκτωβρίου 1970) είναι  Αργεντινός οικονομολόγος, πολιτικός, συγγραφέας και πανεπιστημιακός, που υπηρετεί ως  Πρόεδρος της Αργεντινής από το 2023.

Πριν εισέλθει στην πολιτική, ήταν επιφανής οικονομολόγος και συγγραφέας πολλών βιβλίων, υπέρμαχος του λιμπερταριανισμού. Διετέλεσε μέλος της Βουλής των Αντιπροσώπων της Αργεντινής στην εκλογική περιφέρεια του Μπουένος Άιρες από το 2021.

Ως οικονομολόγος, είναι υποστηρικτής της Αυστριακής Σχολής Οικονομικής Σκέψης, ενώ έχει επικρίνει τις δημοσιονομικές και νομισματικές πολιτικές που έχουν ασκηθεί στην Αργεντινή. Ως καθηγητής Νομισματικής Οικονομίας στο Πανεπιστήμιο του Μπουένος Άιρες, δίδαξε μακροοικονομικά, μικροοικονομικά και οικονομικά μαθηματικά.https://politics.stackexchange.com/questions/82750/which-academic-institute-granted-javier-milei-a-professorshiphttps://www.agesor.com.uy/noticia.php?id=37563

Ο Μιλέι, ηγέτης του Λιμπερταριανού Κόμματος της Αργεντινής, εξελέγη Πρόεδρος της Αργεντινής στις προεδρικές εκλογές του 2023, νικώντας τον σοσιαλδημοκράτη αντίπαλό του Σέρχιο Μάσα, με ποσοστό 56% έναντι 44%.

 Βιογραφία 
Ο Χαβιέρ Μιλέι γεννήθηκε τον Οκτώβριο του 1970 στο Μπουένος Άιρες της Αργεντινής, όπου και μεγάλωσε. Οι γονείς του έχουν ιταλική καταγωγή και ανατράφηκε ως Καθολικός Χριστιανός. Φοίτησε σε ιδιωτικά καθολικά σχολεία και αποφοίτησε από το Λύκειο "Cardenal Copello" το 1989. Κατά τη διάρκεια των λυκειακών του σπουδών, επαίζε ποδόσφαιρο στη θέση του τερματοφύλακας στην ομάδα Chacarita Juniors, αποκτώντας το προσωνύμιο «El Loco» (ο τρελός).

Σπούδασε Οικονομικά στο Πανεπιστήμιο Μπελγκράνο του Μπουένος Άιρες, λαμβάνοντας πτυχίο (BS) το 1993. Πραγματοποίησε μεταπτυχιακές σπουδές πάνω στα Χρηματοοικονομικά και τα Οικονομικά, λαμβάνοντας μεταπτυχιακά διπλώματα από το Ινστιτούτο Οικονομικών και Κοινωνικών Ντεσαρόλο (MFin) και από το Πανεπιστήμιο Τορουκάτο ντι Τέλα (MA). Πραγματοποίησε περαιτέρω εξειδίκευση πάνω στον τομέα της Οικονομικής Ανάπτυξης.

Δίδαξε οικονομικά επί 21 χρόνια, σε διάφορα πανεπιστήμια και ινστιτούτα στην Αργεντινή. Έχει πάνω από 50 ακαδημαϊκές δημοσιεύσεις.

Εργάστηκε ως οικονομικός σύμβουλος στην HSBC της Αργεντινής, ως οικονομικός αναλυτής στην ασφαλιστική εταιρεία συντάξεων Máxima AFJP, ως οικονομολόγος στην συμβουλευτική εταιρεία Estudio Broda και ως αναλυτής στο Διεθνές Κέντρο Επίλυσης Επενδυτικών Διαφορών. Διετέλεσε επικεφαλής οικονομολόγος σε πολλά εγχώρια και διεθνή οικονομικά ινστιτούτα και επιστημονικός συνεργάτης σε think tanks. Είναι μέλος της επιτροπής οικονομικής πολιτικής του Διεθνούς Εμπορικού Επιμελητηρίου (ICC), σύμβουλος οικονομικής πολιτικής στο G20 και μέλος του Παγκόσμιου Οικονομικού Φόρουμ (WEF).

 Πρόεδρος της Αργεντινής 
Ο Μιλέι, ως ηγέτης του Λιμπερταριανού Κόμματος μαζί με την συνυποψήφιά του Βικτώρια Βιγιαρουέλ, στον πρώτο γύρο των Αργεντινικών Προεδρικών Εκλογών του 2023, στις 22 Οκτωβρίου 2023, ήρθε στην 2η θέση πίσω από τον σοσιαλδημοκράτη Σέρχιο Μάσα, λαμβάνοντας το 30.0% των ψήφων έναντι 36.7%.https://time.com/6326834/javier-milei-argentina-presidential-race-candidate-bio/ Ελλείψει απόλυτης πλειοψηφίας, οι δύο πρωτεύσαντες, πήγαν σε δεύτερο εκλογικό γύρο, στις 19 Νοεμβρίου 2023, όπου και ο Μιλέι τελικά εξελέγη ως επόμενος Πρόεδρος της Αργεντινής, λαμβάνοντας το 56% των ψήφων έναντι 44% του Μάσα. Η εκλογή τού Μιλέι, συνοδεύτηκε από μεγάλη διεθνή κάλυψη από τα ΜΜΕ, κάτι το οποίο του έδωσε παγκόσμια δημοσιότητα.https://www.npr.org/2023/11/20/1214109123/radical-libertarian-populist-javier-milei-was-elected-president-of-argentina

 Προεδρία (2023–σήμερα) 
Ο Μιλέι ορκίστηκε ως Πρόεδρος της Αργεντινής στις 10 Δεκεμβρίου 2023. Η ορκωμοσία του έλαβε χώρα στο Παλάτι του Κογκρέσου στο Μπουένος Άιρες. Στην ορκωμοσία του ήταν παρόντες μεταξύ άλλων επισήμων, ο Βασιλιάς της Ισπανίας Φίλιππος ΣΤ΄, ο Πρόεδρος της Ουκρανίας Βολοντίμιρ Ζελένσκι, ο Πρωθυπουργός της Ουγγαρίας Βίκτορ Όρμπαν και ο πρώην πρόεδρος της Βραζιλίας Ζαΐρ Μπολσονάρου.https://www.timesofisrael.com/argentinas-milei-cites-hanukkah-story-at-inauguration-gifts-menorah-to-zelensky/

 Πολιτικές και ιδεολογικές θέσεις 
Ο Μιλέι μέσω της επιδεικτικής προσωπικότητάς του και των ριζοσπαστικών του τοποθετήσεων, συγκεντρώνει σημαντική μερίδα ενδιαφέροντος από τα ΜΜΕ. Ιδεολογικά, ο Μιλέι θεωρείται ότι ανήκει στο φάσμα του ελευθερισμού (λιμπερταριανισμού) και συγκεκριμένα θεωρείται συντηρητικός ελευθεριστής, κυρίως με στοιχεία μιναρχισμού (υποστήριξη ελάχιστου κράτους) και δευτερευόντος στοιχεία αναρχοκαπιταλισμού. Ως προς τις πολιτικές του διακηρύξεις, συνδυάζει έντονα και το στοιχείο του δεξιού λαϊκισμού, με αποτέλεσμα να περιγράφεται από πολλά ΜΜΕ ως «ακροδεξιός λαϊκιστής»https://www.nytimes.com/2023/08/14/world/americas/argentina-javier-milei-president-primary.html, ως «ακροδεξιός λιμπερταριανιστής»https://www.reuters.com/world/americas/argentina-set-primary-vote-with-ruling-peronists-fighting-survival-2023-08-13/ ή και «ελευθεριακός λαϊκιστής».https://www.gzeromedia.com/will-argentina-adopt-the-us-dollar Ο ίδιος απορρίπτει ότι είναι ακροδεξιός, περιγράφοντας τον εαυτό του ως «φιλελεύθερο και λιμπερταριανιστή» κατηγορώντας τα ΜΜΕ ότι «η αριστερά ονοματίζει δεξιό και ακροδεξιό, με όσους δεν συμφωνεί».

Ο Μιλέι είναι υποστηρικτής του προέδρου των ΗΠΑ, Ντόναλντ Τραμπ, του πρώην προέδρου της Βραζιλίας Ζαΐρ Μπολσονάρου και του πρωθυπουργού του Ισραήλ, Μπενιαμίν Νετανιάχου.

Ως γενικές πολιτικές κατευθύνσεις, ο Μιλέι υποστηρίζει το ελάχιστο κράτος, τις ιδιωτικοποιήσεις και αντιτίθεται στις κρατικές παρεμβάσεις και εστιάζει στην δικαιοσύνη και την ασφάλεια στα πλαίσια της ελευθερίας, της ιδιοκτησίας και της ελεύθερης αγοράς. Ο ίδιος είναι σκληρός επικριτής του σοσιαλισμού και του κομμουνισμού.

Έχει προτείνει την κατάργηση της Κεντρικής Τράπεζας της Αργεντινής και του πέσο, με αποτέλεσμα την de facto δολαριοποίηση της οικονομίας της χώρας, στα πλαίσια μιας ριζικής αναθεώρησης των δημοσιονομικών και νομισματικών πολιτικών της Αργεντινής. Ο Μιλέι υποστηρίζει την ελευθερία της επιλογής σε ζητήματα όπως ο γάμος των ομοφυλοφίλων, η ταυτότητα φύλου, η πορνεία και η οπλοκατοχή, όμως αντιτίθεται στην άμβλωση και την ευθανασία.https://www.cronista.com/economia-politica/cinco-definiciones-fuertes-de-javier-milei-aborto-drogas-armas-homosexualidad-y-el-estado-enemigo/ Αντιτίθεται στη διδασκαλία της σεξουαλικής διαπαιδαγώγησης θεωρώντας τη «πολιτισμικά μαρξιστική» και είναι σκεπτικιστής στα ζητήματα της κλιματικής αλλαγής και των εμβολίων για την COVID-19.https://www.washingtonpost.com/opinions/2023/08/16/milei-argentina-polarization-politics-america/https://www.japantimes.co.jp/world/2023/08/15/politics/javier-milei-proposals-argentina/

 Παραπομπές 

Εξωτερικοί σύνδεσμοι


Κατηγορία:Πρόεδροι της Αργεντινής
Μιλει
Κατηγορία:Αργεντινοί οικονομολόγοι
Κατηγορία:Αργεντινοί ιταλικής καταγωγής
Κατηγορία:Αργεντινοί συγγραφείς